**EΝΤΥΠΟ Ι\_3**

|  |  |
| --- | --- |
| **ΠΙΝΑΚΑΣ ΕΝΔΕΙΚΤΙΚΩΝ ΔΙΚΑΙΟΛΟΓΗΤΙΚΩΝ** | |
| Σημειώνεται ότι ο παρακάτω πίνακας αποτελεί καταγραφή ενδεικτικών δικαιολογητικών. Σε κάθε περίπτωση τα δικαιολογητικά προκύπτουν από τα αναλυτικά κριτήρια ΕΠΙΛΟΓΗΣ και ΕΠΙΛΕΞΙΜΟΤΗΤΑΣ καθώς και από τις διευκρινήσεις αυτών, κατά περίπτωση. Επίσης ο υποψήφιος επενδυτής μπορεί να επισυνάψει κάθε άλλο δικαιολογητικό το οποίο θεωρεί ότι ενισχύει την πρότασή του σύμφωνα με τα κριτήρια επιλογής. | |
| **ΔΙΚΑΙΟΛΟΓΗΤΙΚΑ ΕΚΠΛΗΡΩΣΗΣ ΤΩΝ ΥΠΟΧΡΕΩΤΙΚΩΝ ΚΡΙΤΗΡΙΩΝ ΕΠΙΛΕΞΙΜΟΤΗΤΑΣ  (κατά περίπτωση)** | |
| 1 | Αποδεικτικό κατάθεσης της Αίτησης στήριξης |
| 2 | Αίτηση Στήριξης (εκτύπωση από ΠΣΚΕ) |
| 3 | Συμπληρωματικά Στοιχεία Αίτησης Στήριξης (Παράρτημα Ι\_2) |
| 4 | Αναλυτικός προϋπολογισμός σε έντυπη & ηλεκτρονική μορφή (αρχείο excel) Παράρτημα Ι\_2Π |
| 5 | Υπεύθυνη Δήλωση Δικαιούχου (Παράρτημα Ι\_7) |
| 6 | Μελέτη Βιωσιμότητας (έντυπη) ως υπόδειγμα & σε ηλεκτρονική μορφή (αρχείο excel) Παράρτημα Ι\_6 |
| 7 | Αποδεικτικά κατοχής / χρήσης του ακινήτου (εάν απαιτείται από τη φύση της πρότασης). |
| 8 | Πιστοποιητικά μεταγραφής, βαρών και μη διεκδικήσεων (εάν απαιτείται από τη φύση της πρότασης). |
| 9 | Βεβαίωση Χρήσεων Γης (εάν απαιτείται από τη φύση της πρότασης). |
| 10 | Δήλωση de minimis (εφόσον απαιτείται) Παράρτημα Ι\_5 |
| 11 | Τοπογραφικό διάγραμμα (εάν απαιτείται από τη φύση της πρότασης). |
| 12 | Διάγραμμα δόμησης, αρχιτεκτονικά σχέδια με αναλυτική εμβαδομέτρηση, πίνακας μοριοδότησης κατάταξης κλειδιών, εφόσον απαιτούνται από τη φύση της πρότασης (για προτάσεις υποδομών διανυκτέρευσης). |
| 13 | Διάγραμμα δόμησης, αρχιτεκτονικά σχέδια, εφόσον απαιτούνται από τη φύση της πρότασης (για λοιπές προτάσεις που περιλαμβάνουν κτιριακά). |
| 14 | Για υφιστάμενες επιχειρήσεις: Άδεια λειτουργίας (όπου απαιτείται), Σήμα ΕΟΤ (για καταλύματα), έναρξη εργασιών taxisnet. |
| 15 | Τα δικαιολογητικά που αναφέρονται στο σημείο Β. του Παραρτήματος ΙΙ\_4 ΟΡΙΣΜΟΣ ΠΡΟΒΛΗΜΑΤΙΚΗΣ ΕΠΙΧΕΙΡΗΣΗΣ, ανάλογα με τον τύπο της επιχείρησης. (Σε περίπτωση χρήσης του αρ. 14 Καν. ΕΕ 651/2014) |
| 16 | Δήλωση σχετικά με την ιδιότητα ΜΜΕ (Παράρτημα Ι\_4) |
| 17 | Καταστατικό εταιρικού σχήματος (το πιο πρόσφατο κωδικοποιημένο και οι τυχόν μεταγενέστερες τροποποιήσεις αυτού, μαζί με τα αντίστοιχα ΦΕΚ δημοσίευσης όπου αυτή προβλέπεται) ή σχέδιο καταστατικού (όπου απαιτείται). |
| 18 | Για υφιστάμενες επιχειρήσεις: Έναρξη εργασιών taxisnet (από Δ.Ο.Υ ή εκτύπωση taxisnet), εκτύπωση taxisnet με υφιστάμενους ΚΑΔ, εκτύπωση από taxisnet του νομίμου εκπροσώπου της εταιρείας, απόφαση του αρμοδίου οργάνου του φορέα για υποβολή πρότασης. |
| 19 | Φωτοτυπία ταυτότητας ή διαβατηρίου, όταν ο εν δυνάμει δικαιούχος είναι ατομική επιχείρηση. Όταν ο εν δυνάμει δικαιούχος είναι υφιστάμενο ή υπό ίδρυση νομικό πρόσωπο υποβάλλονται τα κάτωθι:   1. Φωτοτυπία ταυτότητας ή διαβατηρίου νόμιμου εκπροσώπου. 2. Φωτοτυπίες ταυτοτήτων ή διαβατηρίων των εταίρων του νομικού προσώπου και εφόσον εταίροι είναι νομικά πρόσωπα φωτοτυπίες ταυτοτήτων των νόμιμων εκπροσώπων τους. |
| 20 | Άδεια Υπηρεσιακού Συμβουλίου ή άλλου Αρμόδιου Οργάνου για υπαλλήλους στο Δημόσιο, ΝΠΔΔ Ή ΝΠΙΔ, Καταστατικό σχετικού οργανισμού, βλ. σχετ. διευκρίνηση (όπου απαιτείται) |
| 21 | Έκθεση τεκμηρίωσης εξασφάλισης της προσβασιμότητας των ατόμων με αναπηρία. (όπου απαιτείται, βλ. σχετική διευκρίνηση στον Οδηγό Επιλεξιμότητας Επιλογής & Παράρτημα ΙΙ\_8) |
| 22 | Φορολογικά Στοιχεία (Έντυπα: Ε1, Ν, Ε3, Ε5, Ε7, Ε9, Ισολογισμοί, Αναλυτικές καταστάσεις ΙΚΑ εφόσον ο δικαιούχος απασχολεί προσωπικό, των τελευταίων τριών διαχειριστικών χρήσεων |
| 23 | Δικαιολογητικά τεκμηρίωσης κάλυψης Ιδιωτική Συμμετοχή (Υπεύθυνη Δήλωση ή Βεβαίωση Τράπεζας ή σχετικό Τραπεζικό Έγγραφο), καθώς και Υπεύθυνη Δήλωση συνδικαιούχων σε τραπεζικούς λογαριασμούς (όπου απαιτείται) |
| 24 | Έγκριση περιβαλλοντικών όρων ή Υ.Δ. (όπου απαιτείται) |
| 25 | Φορολογική ενημερότητα ή βεβαίωση οφειλών της επιχείρησης από την οποία να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης (για έλεγχο περί μη ύπαρξης εκκρεμούς διαταγής ανάκτησης) κατόπιν προηγούμενης απόφασης της Επιτροπής. Αφορά μόνο σε περίπτωση χρήσης του Καν. ΕΕ 651/2014). |
| **ΔΙΚΑΙΟΛΟΓΗΤΙΚΑ ΕΚΠΛΗΡΩΣΗΣ ΤΩΝ ΚΡΙΤΗΡΙΩΝ ΕΠΙΛΟΓΗΣ / ΒΑΘΜΟΛΟΓΙΑΣ  (κατά περίπτωση)** | |
| 1 | **Ειδικά για την Υποδράση 19.2.2.6** **απαιτούνται και τα κάτωθι δικαιολογητικά:**  ΓΙΑ ΤΗΝ ΟΙΚΟΤΕΧΝΙΑ  1) Βεβαίωση εγγραφής στο Μητρώο Αγροτών και Αγροτικών Εκμεταλλεύσεων  2) Βεβαίωση εγγραφής στο Κεντρικό Ηλεκτρονικό Μητρώο Οικοτεχνίας  ΓΙΑ ΤΑ ΠΟΛΥΛΕΙΤΟΥΡΓΙΚΑ ΑΓΡΟΚΤΗΜΑΤΑ  1) Βεβαίωση/εις εγγραφής στο Μητρώο Αγροτών και Αγροτικών Εκμεταλλεύσεων  2) Συμφωνητικά συμπράξεων εφόσον απαιτούνται, σύμφωνα με το άρθρο 3 της ΚΥΑ 543/34450/24-3-2017  3) Αποδεικτικά στοιχεία ύπαρξης καλλιεργήσιμης γης τουλάχιστον 5 στρεμμάτων, ύπαρξης ζωικού ή φυτικού κεφαλαίου, καθώς και ύπαρξης χώρου εστίασης ή δυνατότητα εκπαίδευσης ή δυνατότητα επίδειξης και παρακολούθησης της παραγωγικής διαδικασίας ή οικοτεχνικής μεταποίησης, σύμφωνα με το άρθρο 5 της ΚΥΑ 543/34450/24-3-2017  4) Συμφωνητικά συνεργασίας με εκπαιδευτικά ή/και ερευνητικά ιδρύματα/ φορείς για εκπαιδευτικές δραστηριότητες εφόσον απαιτείται ή/και με γεωργικές ή/και κτηνοτροφικές εκμεταλλεύσεις ή/ και Αγροτικούς Συνεταιρισμούς (ΑΣ), ή/και Ομάδες Παραγωγών εφόσον ο στόχος είναι η ανταλλαγή γνώσεων, τεχνικών μεθόδων, η εμπορία ή/και η έκθεση μικρής κλίμακας τοπικών αγροτικών προϊόντων, η προβολή και προώθηση αυτών κ.α. ή/και με παραγωγούς εγγεγραμμένους στο ΚΗΜΟ ή επαγγελματίες αγρότες εγγεγραμμένους στο Μητρώο Αγροτών και Αγροτικών Εκμεταλλεύσεων (ΜΑΑΕ), εφόσον στόχος είναι η οικοτεχνική παραγωγή, σύμφωνα με τα προβλεπόμενα στο άρθρο 4 της 4912/1200862 υπουργικής απόφασης, όπως ισχύει, ή/και με μουσεία, μνημεία, αρχαιολογικούς χώρους, εφόσον στόχος είναι η γνωριμία και η ανάδειξη των πολιτισμικών στοιχείων της περιοχής, η γνωριμία με τις παραδοσιακές συνήθειες της καθημερινής ζωής των κατοίκων, τα ήθη, τα έθιμα και η ανάδειξη του αγροτικού πολιτισμού, ότι εκ των ανωτέρω απαιτείται ανάλογα με τη στόχευση του πολυλειτουργικού αγροκτήματος. |
| 2 | Αφορά μόνο τις Υποδράσεις 19.2.1.1 & 19.2.1.2  Για την εμπειρία παρόχου:  Έναρξη και Κ.Α.Δ. από Δ.Ο.Υ. ή βεβαίωση αρμοδίου φορέα για υλοποίηση αντίστοιχων προγραμμάτων. |
| 3 | Αφορά μόνο τις Υποδράσεις 19.2.1.1 & 19.2.1.2  Για τη διαθεσιμότητα εκπαιδευτικού προσωπικού:  Ιδιωτικά συμφωνητικά συνεργασίας ή και συμβάσεις. |
| 4 | Αφορά μόνο τις Υποδράσεις 19.2.1.1 & 19.2.1.2  Για τη διαθεσιμότητα υλικοτεχνικής υποδομής:  Σχετικό πιστοποιητικό ΕΟΠΠΕΠ, συμφωνητικό μίσθωσης ή κατοχής δομών, φωτογραφική τεκμηρίωση. |
| **Για όλες τις Υποδράσεις ανάλογα με τα επιμέρους κριτήρια επιλογής αυτών και τη φύση της πρότασης.** | |
| 5 | Για την ετοιμότητα έναρξης υλοποίησης της πρότασης:  Άδεια λειτουργίας, άδεια εγκατάστασης, άδεια δόμησης, επιμέρους άδειες / εγκρίσεις, αιτήσεις για την έκδοση των προηγούμενων. |
| 6 | Για τη ρεαλιστικότητα και την αξιοπιστία του κόστους της πρότασης:   * Για τον έλεγχο των κτιριακών υποδομών υποβάλλονται αναλυτικές προμετρήσεις των επιμέρους εργασιών και οι τιμές μονάδας ελέγχονται σύμφωνα με τον εγκεκριμένο πίνακα τιμών (αρχείο Αίτηση στήριξης – συμπληρωματικά Ι\_2) * Για λοιπές δαπάνες προσφορές/προτιμολόγια. Αν το μοναδιαίο κόστος αυτών ανά τεμάχιο υπερβαίνει τα 1.000 ευρώ ή τα 5.000 ευρώ συνολικού ποσού ανά είδος απαιτούνται τρεις (3) συγκρίσιμες προσφορές/προτιμολόγια, σε αντίθετη περίπτωση τουλάχιστον μία (1). |
| 7 | Για την προώθηση επιχειρηματικότητας ανέργων:  Βεβαίωση ανεργίας από ΟΑΕΔ |
| 8 | Για την προώθηση της επιχειρηματικότητας συλλογικών φορέων (Κοιν.ΣΕΠ. κλπ):  Καταστατικό του φορέα |
| 9 | Για τους τίτλους σπουδών, σχετικούς με τη φύση της πρότασης:  Πτυχίο ΑΕΙ / ΤΕΙ, Πτυχίο ΙΕΚ ή ΕΠΑΣ ή Βεβαίωση επαγγελματικής κατάρτισης τουλάχιστον 200 ωρών. |
| 10 | Για την επαγγελματική εμπειρία (σχετική με τη φύση της πρότασης):  Έναρξη και ΚΑΔ από Δ.Ο.Υ. ή βεβαίωση εργοδότη/φορέα συνοδευόμενη από οποιοδήποτε έγγραφο δημοσίου φορέα που αποδεικνύει τις ημέρες ασφάλισης καθώς και το αντικείμενό της (π.χ. Λογαριασμό Ασφαλισμένου από ΙΚΑ, Βεβαίωση ΕΦΚΑ κτλ) |
| 11 | Για τη συμμετοχή σε υφιστάμενα & τοπικά δίκτυα ομοειδών ή συμπληρωματικών επιχ/σεων:  Βεβαίωση από το τοπικό δίκτυο εφόσον υπάρχει |
| 13 | Για την τεκμηρίωση της παραγωγής προϊόντων βάσει προτύπου (Βιολογικά κλπ):  Βεβαίωση Αρμόδιου Διοικητικού Φορέα, Φορέα Πιστοποίησης και συμβάσεις μεταξύ παραγωγών και εν δυνάμει δικαιούχων |
| 14 | Για την τεκμηρίωση του κριτηρίου «Εξασφάλιση πρώτων υλών»:  Ιδιωτικά συμφωνητικά μίσθωσης ή/και Ε9  Δήλωση ΟΣΔΕ και Ε3 |
| 15 | Για τη συμβατότητα με την τοπική αρχιτεκτονική:   * ΦΕΚ χαρακτηρισμού οικισμού * Βεβαίωση αρμοδίου φορέα για χαρακτηρισμό κτιρίου * Αρχιτεκτονικά σχέδια εγκεκριμένα από την ΕΠΑΕ ή ιστορικές αναφορές ή οποιαδήποτε άλλη πηγή |
| 16 | Για την τεκμηρίωση του κριτηρίου «Αναγκαιότητα της πράξης»:  Βεβαίωση από αρμόδια Δημοτική Αρχή |
| 17 | Προτιμολόγια/προσφορές όπου αναφέρονται ως δικαιολογητικά τεκμηρίωσης στα επιμέρους κριτήρια των υποδράσεων |

# ΔΙΕΥΚΡΙΝΙΣΕΙΣ ΕΠΙ ΤΩΝ ΑΠΑΙΤΟΥΜΕΝΩΝ ΔΙΚΑΙΟΛΟΓΗΤΙΚΩΝ

1. Τα απαιτούμενα δικαιολογητικά μπορούν να είναι πρωτότυπα, ακριβή αντίγραφα ή νομίμως επικυρωμένα. Σε περίπτωση υποβολής φωτοαντιγράφων θα πρέπει επιπλέον να υποβάλλεται υπεύθυνη δήλωση στην οποία να αναφέρεται ότι «τα φωτοαντίγραφα που προσκομίζονται στο φάκελο υποψηφιότητας είναι πιστά αντίγραφα των πρωτοτύπων».
2. Οι απαιτούμενες Υπεύθυνες Δηλώσεις είναι της παρ. 4 του Άρθρου 8 του Ν. 1599/1986 (Α΄ 75), όπως εκάστοτε ισχύει, με θεώρηση γνησίου υπογραφής. Σε περίπτωση που ο υποψήφιος είναι νομικό πρόσωπο τις σχετικές Υπεύθυνες Δηλώσεις που αφορούν το ίδιο το νομικό πρόσωπο υπογράφει ο νόμιμος εκπρόσωπος αυτού.
3. Δικαιολογητικά αλλοδαπών υποψηφίων, εφόσον εκδίδονται από αλλοδαπή αρχή πρέπει να είναι επίσημα μεταφρασμένα στα ελληνικά. Σε διαφορετική περίπτωση δεν λαμβάνονται υπόψη. Εάν σε κάποια χώρα βεβαιώνεται από οποιαδήποτε αρχή της ότι δεν εκδίδεται κάποιο/κάποια από τα απαιτούμενα δικαιολογητικά ή δεν καλύπτουν όλες τις περιπτώσεις που αναφέρονται ανωτέρω, αντικαθίστανται από ένορκη βεβαίωση του υποψηφίου ή, αν ούτε αυτή προβλέπεται, από Υπεύθυνη Δήλωσή του ενώπιον δικαστικής ή άλλης αρχής της χώρας εγκατάστασής του, στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα δικαιολογητικά και ότι ο υποψήφιος πληροί τα κατά τα ανωτέρω απαιτούμενα.